《春日访方子举伯纯诸友南山读书处醉后留题》
明代·佘翔

南山幽僻处，倚杖问僧家。一径通玄草，双林吐觉花。

春深寒雨细，谷迥暮云斜。尊酒交欢罢，斋心礼法华。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。